Ayen d-yufraren deg tbadut-agi d amgired n umtayal gar tutlayt taneɣmart d tin yettuɣemren. Ɣer yinagmayen ikatalanen tagnit n umennuɣ-agi utlayan tettawi ɣer sin yiberdan; aya ɣer usmagnu* d tagnit anda tutlayt yettuɣemren ad tegmu ad ttessenger tutlayt taneɣmart d acu tiwḍin ɣer wannect-a yessefk aɣelluy udabu. Neɣ ɣer usemselsi* d tagnit anda tutlayt taneɣmart ad tkemmel ad ttsenger tutlayt-nni yettuɣemren yakan.